***Рег.№………………./2015г.***

**Възложител:Университет за национално и световно стопанство**

**Изпълнител: …………………………………………………………….**

**ПРОЕКТ НА Д О Г О В О Р**

**№ ………….… /2015г.**

 Днес, …………….…2015г., в гр. София, между:

УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО, гр. София, Студентски град “Хр. Ботев”, ул. „Осми декември“, ЕИК: 000 670 602, ИН по ДДС: BG000670602, представляван от Николай Бакърджиев – Помощник – Ректор и Лидия Дончева – Директор на дирекция „Финанси“, наричан за краткост ВЪЗЛОЖИТЕЛ от една страна

и

**………………………………………………..**, със седалище и адрес на управление: ………………………………………….., с ЕИК: …………………….., ИН ДДС:………………………………….., представлявано от ……………………………….. …………………………….., от друга страна, наричано за краткост „ИЗПЪЛНИТЕЛ“,

след проведена процедура по реда на глава осма „а“ от ЗОП - публична покана за избор на изпълнител с предмет: ”Текущи ремонти и денонощно 24 -часово аварийно поддържане по всички части на студентските общежития и столове на П”ССО” – УНСС“, на основание чл. 14, ал. 4, и чл. 101е от ЗОП, Решение на РС № ……..…../……….2015г., се сключи настоящият договор за следното:

**І . ПРЕДМЕТ И СРОК НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни текущи ремонти и денонощно 24-часово аварийно поддържане по всички части на студентските общежития и столове на П”ССО” - УНСС, съгласно Ценово предложение на Изпълнителя (Приложение № 1) и Техническо предложение на Изпълнителя (Приложение № 2).

(2) Срокът на този договор е до подписване на договор с избрано за изпълнител на основание проведена открита процедура по ЗОП със същия предмет лице, но не повече от шест месеца, считано от датата на подписване на този договор.

**ІI. ЦЕНИ И НАЧИН НА ПЛАЩАНЕ**

Чл. 2. Прогнозната стойност на обществената поръчка е в размер до **260 000 лв.** (двеста и шестдесет хиляди лева) без ДДС.

Чл. 3. (1) За всички видове СРР, включени в количествено-стойностната сметка към ценовото предложение на ИЗПЪЛНИТЕЛЯ, ще се прилагат единичните цени посочени в нея.

(2) За допълнителните СРР, които не са включени в количествено-стойностната сметка към ценовото предложение на ИЗПЪЛНИТЕЛЯ, се прилагат следните елементи на ценообразуване:

1. Часова ставка - …………………………… лв./час

2. Допълнителни разходи върху труд - …………………………

3. Допълнителни разходи върху механизация - ………………..

4. Доставно-складови разходи - ………………..

5. Печалба - ………………..

Чл. 4. След окончателното завършване на СРР по заявка и/или възлагателно писмо ще се изготви приемателно-предавателен протокол, с които се доказват действителните количества и единични цени, подписан от упълномощени представители на страните по договора и подизпълнителите, в случай, че има такива.

Чл. 5. Изпълнените заявки се заплаща до 30 /тридесет/ дни от П“ССО“ след представена фактура- оригинал и Протокол по чл. 4 от Наредба № 3/31.07.2003г. за съставяне на актове и протоколи по време на строителство, а за дейности по които има сключени договори за подизпълнение, и след като получи от ИЗПЪЛНИТЕЛЯТ доказателства, че е заплатил на подизпълнителя/подизпълнителите всички работи, които са приети по реда на чл.4, с платежно нареждане по банковата сметка на ИЗПЪЛНИТЕЛЯ: ……………………………………………………………………………

**IІІ. УСЛОВИЯ ЗА ОСЪЩЕСТВЯВАНЕ НА ТЕКУЩИЯ И ПЛАНОВ РЕМОНТ**

Чл. 6 (1) ИЗПЪЛНИТЕЛЯТ извършва - текущи ремонти предмет на този договор по заявки подадени от управителите на студентските общежития и столове и съгласувани от инвеститорския контрол при П“ССО“, като със заявката се определя вида и количеството на конкретната СРР, планови ремонти по възлагателни писма с ориентировъчни количества и стойности, изготвени от сектор „РИД“ при П“ССО“ с описание на вида и мястото на ремонта, а при авариен случай – чрез телефонно обаждане през цялото денонощие, включително и от портиерите – охранители на блоковете, като срокът за явяване на адреса е до 30 минути.

(2) ИЗПЪЛНИТЕЛЯТ изпълнява заявките както следва:

- обикновена - до 5 календарни дни, от получаване на писмена заявка;

- спешна – до 48 часа от получаване на писмена заявка;

- аварийна – в срок не повече от 24 часа.

(3) ИЗПЪЛНИТЕЛЯТ осигурява авариен ремонт 24 часа в денонощие, включително в извън работно време от 18.00 до 08.00 ч. в празнични и почивни дни, след възникване на авария по следните строителни части: ОВ, „ВиК“ и „Електро“, която би нарушила условията на живот и работа и/или застрашила живота на работещите и обитаващите студентските общежития и столове на П“ССО“ – УНСС. Аварийният ремонт се изпълнява от най-малко двама специалиста.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7. (1) ИЗПЪЛНИТЕЛЯТ се задължава да изпълни количеството заявени СРР качествено и в договорените срокове при спазване на действащата нормативна уредба, в това число изискванията по охрана на труда, санитарните и противопожарни норми.

(2) ИЗПЪЛНИТЕЛЯТ се задължава при извършване на ремонтните работи да използва материали със сертификати за качество или ако са внос, да са одобрени за ползване на територията на Република България.

Чл. 8. ИЗПЪЛНИТЕЛЯТ се задължава по време на изпълнение на СРР да извърши всички работи по отстраняване на допуснати от него грешки и некачествено извършени работи, констатирани от ВЪЗЛОЖИТЕЛЯ, както и да отстранява всички появили се дефекти през гаранционния срок, констатирани съвместно с ВЪЗЛОЖИТЕЛЯ след неговото писмено уведомление.

Чл. 9. ИЗПЪЛНИТЕЛЯТ се задължава да вземе всички мерки за опазване на околната среда, като отстранява въздушните емисии, твърдите отпадъци от повърхността и отпадъчните материали и води от строителната площадка, които не следва да надвишават нормативно определените стойности.

Чл. 10. ИЗПЪЛНИТЕЛЯТ се задължава своевременно да:

а) да осигури на ВЪЗЛОЖИТЕЛЯ възможност да извършва контрол по изпълнението на работите, предмет на договора.

б) да носи пълна отговорност за безопасността на всички видове работи и дейности, за безопасността на работниците и за спазване на правилата за безопасност и охрана на труда и противопожарна охрана.

в) да носи отговорност, ако вложените материали не са с нужното количество и/или влошат качеството на извършените дейности и на обекта като цяло.

г) да осигури изцяло необходимата механизация за извършване на строително-ремонтните дейности.

д) да предаде изработеното на ВЪЗЛОЖИТЕЛЯ, като до приемането му от последния полага грижата на добър стопанин за запазването му.

е) да изготви План за безопасност и здраве и да назначи координатор по безопасност и здраве, съгласно НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, и ги представи при подписването на договора.

Чл. 11. ИЗПЪЛНИТЕЛЯТ е длъжен да предаде на домакина на блока демонтираните при извършените СМР водопроводна арматура, чугунени казанчета и радиатори срещу приемателно - предавателен протокол, а демонтираните мивки и тоалетни чинии да бъдат унищожени от ИЗПЪЛНИТЕЛЯ и заедно със строителните и други отпадъци да бъдат извозени.

Чл. 12. ИЗПЪЛНИТЕЛЯТ се задължава да извършва СРР, без да нарушава и да затруднява повече от обичайното нормалната дейност на ВЪЗЛОЖИТЕЛЯ.

Чл. 13. При възникване на авария по вина на ИЗПЪЛНИТЕЛЯ, същият е длъжен незабавно да я отстрани за негова сметка.

Чл.14. ИЗПЪЛНИТЕЛЯТ съгласува писмено с ВЪЗЛОЖИТЕЛЯ работите за възстановяване на нормалната дейност в обектите, нарушена поради непредвидени обстоятелства.

Чл.15. ИЗПЪЛНИТЕЛЯТ се задължава да осигури безопасни условия на труд с оглед опазване на живота, здравето и трудоспособността на живеещите и на лицата, които по друг повод се намират в сградата или в непосредствена близост до нея.

Чл.16. ИЗПЪЛНИТЕЛЯТ е длъжен да уведомява своевременно представители на ВЪЗЛОЖИТЕЛЯ за всички промени в статута на фирмата до изтичане на гаранционния срок по договора.

Чл. 17. ИЗПЪЛНИТЕЛЯТ няма право да:

1. сключва договор за подизпълнение, с лице за което е налице обстоятелство по чл. 47, ал.1 или ал. 5 от ЗОП;
2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;
3. заменя посочен в офертата за участие в публичната покана подизпълнител, освен когато:

а). за предложения подизпълнител е налице или възникне обстоятелство по чл. 47, ал. 1 или ал. 5 от ЗОП;

б). предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в). договорът за подизпълнение е прекратен по вина на подизпълнителите, включително в случаите по чл. 45а, ал. 6 от ЗОП.

Чл. 18 (1) ИЗПЪЛНИТЕЛЯТ се задължава в срок до 3 /три/ дни от сключване на договор за подизпълнение или на допълнително споразумение по него, или на договор, с който се заменя посочен в офертата подизпълнител да изпрати на ВЪЗЛОЖИТЕЛЯ оригинален екземпляр от договора или допълнителното споразумение заедно с доказателствата, че не е нарушена забраната на чл. 45а, ал. 2 от ЗОП.

(2) Изпълнителят се задължава да прекрати договор за подизпълнение, ако по време на изпълнението му възникне обстоятелство по чл. 47, ал. 1 или ал. 5 от ЗОП, както и при нарушаване на забраната по чл. 45а, ал. 4 от ЗОП в 14 – дневен срок от узнаването. В тези случаи Изпълнителят сключва нов договор за подизпълнение при спазване на условията и изискванията на чл. 45а, ал. 1 – 5 от ЗОП.

Чл. 19. ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ необходимото съдействие за изпълнение на предмета на договора;

б) да иска от ВЪЗЛОЖИТЕЛЯ приемане на изпълнения предмет на договора;

в) да получи договореното възнаграждение при условията на настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 20. ВЪЗЛОЖИТЕЛЯТ се задължава:

а) да осигури достъп на ИЗПЪЛНИТЕЛЯ до обекта след извършване на необходимото съгласуване с органите на охрана и при спазване на условията и изискванията за достъп на външни лица до обектите;

 б) да заплати цената на договора по реда и при условията на настоящия договор;

в) да уведомява ИЗПЪЛНИТЕЛЯ писмено, в 10-дневен срок от установяване на появили се в гаранционния срок дефекти.

Чл. 21. ВЪЗЛОЖИТЕЛЯТ има право:

а) да оказва текущ контрол при изпълнение на договора без с това да пречи на самостоятелността на ИЗПЪЛНИТЕЛЯ, както и да тества доставените компоненти за съответствието им със заданието и с проекта;

б) да иска от ИЗПЪЛНИТЕЛЯ да изпълни възложеното в срок, без отклонение от уговореното и без недостатъци;

в) ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обекта, в резултат на което възникват:

- смърт или злополука на което и да било физическо лице;

- загуба или нанесена вреда на каквото и да било имущество в обекта, вследствие изпълнение предмета на договора.

Чл. 22. ВЪЗЛОЖИТЕЛЯТ е длъжен да изплати стойността на извършените СРР в размера и в срока, определени в договора.

Чл. 23. В тридневен срок от подписване на договора ВЪЗЛОЖИТЕЛЯТ се задължава да определи упълномощен свой представител /Инвеститорски контрол/, който ще подписва приемателно-предавателни протоколи и други актове и протоколи, съгласно Наредба №3 за съставяне на актове и протоколи по време на строителството (обн.ДВ.,бр. 72/2003 г.).

Чл. 24. ВЪЗЛОЖИТЕЛЯТ възлага извършването на съответните видове СРР и техните количества с писмена заявка до ИЗПЪЛНИТЕЛЯ, като посочва в нея мястото на изпълнение и определя срока за започване и за завършването им.

**VI. ГАРАНЦИОННИ СРОКОВЕ И РЕКЛАМАЦИИ**

Чл.25.(1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в минималните гаранционни срокове съгласно Наредба №2/31.07.2003г. на МРРБ.

 (2) Гаранционните срокове започват да текат от датата на подписване на двустранен констативен протокол за констатиране на извършеното в съответния обект и за извършените СРР.

(3) ИЗПЪЛНИТЕЛЯТ се задължава в 5-дневен срок от получаването на известието да отстранява за своя сметка появилите се през гаранционния срок дефекти в извършените СРР.

(4) В случай, че ИЗПЪЛНИТЕЛЯТ не отстрани недостатъците в срока по ал.3, или откаже писмено да ги отстрани, ВЪЗЛОЖИТЕЛЯТ има право на обезщетение за претърпените вреди.

**VII. НЕИЗПЪЛНЕНИЕ И ОТГОВОРНОСТ**

 Чл. 26 (1) При забава на започване, завършване и предаване на работите по съответната заявка и/или възлагателно писмо за СРР, ИЗПЪЛНИТЕЛЯТ дължи неустойка в размер на 0,5 на сто от общата стойност на договора, за всеки просрочен ден, но не повече от 10 на сто общо.

 (2) При забава на плащане от страна на ВЪЗЛОЖИТЕЛЯ, същият дължи неустойка в размер на 0,5 на сто дневно върху стойността на неизпълненото задължение за срока на забавата, но не повече от 10 на сто общо.

 Чл. 27 (1) При некачествено извършване на СРР, освен задължението за отстраняване на дефектите ИЗПЪЛНИТЕЛЯТ дължи неустойка, в размер на 0,5 на сто от стойността на некачествено извършените СРР.

 (2) Ако недостатъците, констатирани при приемането на СРР или в гаранционните срокове не бъдат отстранени в договорения срок или ако такъв липсва – в един разумен срок ИЗПЪЛНИТЕЛЯТ дължи освен неустойка по предходната алинея и неустойка в удвоения размер на разноските за отстраняване на недостатъците.

**VІII. ПРЕКРАТЯВАНЕ НА ДОГОВОРА**

Чл. 28. Настоящият договор се прекратява:

а) с изтичане на уговорения срок;

б) с усвояване на договорената цена, посочена в настоящия договор, за изпълнението предмета на договора;

в) по взаимно съгласие на страните в писмена форма;

г) с изпълнение на задълженията на страните по него.

Чл. 29. (1) ВЪЗЛОЖИТЕЛЯТ може да прекрати предсрочно действието на договора, ако след сключването му настъпят обстоятелства, в резултат на които не е в състояние да изпълни задълженията си по него. Договорът се прекратява със 14-дневно (четиринадесет дневно) писмено предизвестие, отправено до ИЗПЪЛНИТЕЛЯ.

(2) ВЪЗЛОЖИТЕЛЯТ има право да прекрати договора преди изтичане на срока му с 14-дневно предизвестие, отправено до основния ИЗПЪЛНИТЕЛ, при неточно изпълнение и в срок на възложените му работи, независимо дали неточното изпълнение е по негова вина или по вина на подизпълнител. При тази хипотеза ИЗПЪЛНИТЕЛЯТ дължи обезщетение на ВЪЗЛОЖИТЕЛЯ за пълния размер на вредите, включително и на пропуснатите ползи, резултат от неточното изпълнение на ИЗПЪЛНИТЕЛЯ, както и реално претърпените вреди, пропуснати ползи от предсрочното прекратяване на договора.

(3) ВЪЗЛОЖИТЕЛЯТ има право да прекрати договора при преобразуване на ИЗПЪЛНИТЕЛЯ, ако правоприемникът не отговаря на условията по чл. 43, ал.7, изречение второ от ЗОП, договорът се прекратява по право, като ИЗПЪЛНИТЕЛЯТ, съответно правоприемникът дължи обезщетение по общия исков ред.

**ІХ. НЕПРЕОДОЛИМА СИЛА**

Чл. 30. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

(5) Липсата на парични средства не представлява непреодолима сила.

**X. ДОПЪЛНИТЕЛНИ УСЛОВИЯ**

Чл. 31. Настоящият договор влиза в сила от датата на подписването му.

Чл.32. За неуредените по този договор въпроси се прилагат разпоредбите на гражданското законодателство в Република България.

Чл. 33. Всички спорове, възникнали между страните по договора ще се решават по споразумение, а когато това е невъзможно – от компетентния съд.

Настоящият договор се състави в три еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

 Приложения:

* 1. Ценово предложение на ИЗПЪЛНИТЕЛЯ;
	2. Техническо предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**УНСС: ………………………..**

**ПОМОЩНИК – РЕКТОР:**

**Николай Бакърджиев ………………….**

**ДИРЕКТОР НА ДИРЕКЦИЯ „ФИНАНСИ“:**

**Лидия Дончева**